Id-Direttiva tal-Kunsill 94/3KE
tas-27 ta’ Ġunju 1994
li temenda d-Direttiva 91/689/KEE fuq l-iskart perikoluż
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunitajiet Ewropej, u b’mod partikolari l-Artikolu 130s(1) tiegħu,
Wara li kkunsidra l-proposta tal-Kummissjoni [1],
Wara li kkunsidra l-opinjoni tal-Kumitat Ekonomiku u Soċjali [2],
Waqt li aġixxa b’mod konformi mal-proċedura stabilita fl-Artikolu 189 ’tat-Trattat,
Billi saret ħaġa ċara, permezz tal-ħidma tal-kumitat li hemm ipprovdut fl-Artikolu 18 tad- Direttiva tal-Kunsill 75/442/KEE [3] li ma kienx possibbli, fil-limiti taż-żmien iffissat bid-Direttiva 91/689/KEE [4], li titniżżel lista li torbot ta’ skart perikoluż, iżda billi t-tħaddim tad-Direttiva 91/689/KEE jiddependi mill-istabbiliment ta’ lista simili mill-Kummissjoni;
Billi huwa meħtieġ li jkun assigurat it-tħaddim tad-Direttiva 91/689/KEE fl-iqsar żmien possibbli;
Billi lista tal-Komunità ta’ skart perikoluż għad trid tkun stabilita b’mod konformi ma’ l l-Artikolu 1(4) tad-Direttiva 91/689/KEE;
Billi t-t]assir tad-Direttiva tal-Kunsill 78/319/KEE ta’ l-20 ta’ Marzu 1978 fuq skart tossiku u perikoluż [5] għandu għalhekk jiġi pospost,
ADOTTA DIN ID-DIRETTIVA:
Artikolu 1
Id-Direttiva 91/689/KEE hija hawnhekk emendata kif ġej:
1. Dan li ġej għandu jkun sostitwit għall-Artikolu 10(1):
"L-Artikolu 10
1. L-Istati Membri g]andhom ida]]lu fis-se]] il-liġijiet, regolamenti u dispożizzjonijiet amministrattivi meħtieġa biex iħarsu din id-Direttiva sas-27 ta’ {unju 1995. Huma għandhom jinformaw lill-Kummissjioni minnufih dwar dan."
2. Dan li ġej għandu jkun sostitwit għall-Artikolu 11:
"l-Anness 11
Id-Direttiva 78/319/KEE għandha titħassar b’effett mis-27 ta’ Ġunju 1995."
Artikolu 2
Din id-Direttiva hija indirizzata lill-Istati Membri.
Magħmula fil-Lussemburgu, fis-27 ta’ Ġunju 1994.